Rikunarita-ORG/Wikinium huggingface dataset:
# 美國總統

**美國總統**（英文：**President of the United States**，縮寫：**POTUS**）係美國嘅元首、政府首長及三軍統帥。現任美國總統係當勞侵，喺2025年1月20號上任。

呢個職位根據1789年通過嘅美國憲法設立。佐治華盛頓響1789年4月30號上任第1任總統。美國憲法規定，總統每屆任期4年，而第22修正案規定，任何人唔可以當選總統超過兩次。

## 睇埋

* 美國總統一覽
* 美國總統選舉
* 美國副總統
# 攻城戰

戰**攻城戰**係指對城市、城堡或要塞進攻嘅戰鬥模式。戰局模式可以另外分做巷戰同包圍戰，目的可以係攞返建築、資源、戰略要地或者打退敵人。通常攻城戰係喺搞唔掂嘅底情況下先要打嘅戰爭，因為往往都要賠上好大嘅代價先可以達成目標。進攻方需要大量嘅攻城武器（好似投石機、衝車同弩炮等）同大量嘅傷亡，先可以入到城門，打巷戰。直到火藥同火砲嘅發明，打入城堡已經容易好多，佢嘅防禦角色慢慢畀要塞取而代之。
# 美國海軍陸戰隊無聲操槍排

場面**美國海軍陸戰隊無聲操槍排**（英文：**United States Marine Corps Silent Drill Platoon**），係美國海軍陸戰隊一支由24人組成嘅步槍排，又叫做「**行軍嘅24人**」（**The Marching Twenty-Four**）。呢個部隊嘅職責係進行無軍樂團伴奏、無口令搭配而配合精準嘅獨特操槍表演，藉以展現陸戰隊嘅專業同紀律。

## 歷史

無聲操槍排響1948年創立，原本淨係舉行一次操演，但係因為受到熱烈迴響嘅緣故，呢個部隊好快成為咗華盛頓特區海軍陸戰隊軍營入面一支例行舉辦表演嘅隊伍。

## 操槍形式

操槍排嘅海軍陸戰隊員響表演嗰陣，會利用經過手工拋光、重成10.5磅、裝有刺刀嘅M1加蘭德步槍進行一系列嘅槍法表演，包括變換陣列隊形，或者班隊員順序噉將支槍旋轉拋出等等。

## 隊員選拔同培訓

操槍排隊員係由加州潘德頓營同北卡羅來納州勒瓊營嘅陸戰隊步兵學校中挑選學員，並且由軍營人員進行面試。凡係獲准入隊嘅學員，都會被分派去首都華盛頓特區嘅陸戰隊軍營，服為期兩年嘅儀隊兵役。除咗儀隊職責之外，其他嘅受訓項目都係同其他戰鬥單位嘅步兵聯合進行。而響兩年期限內，佢哋重會被送到維珍尼亞州匡提科基地入面嘅陸戰隊作戰發展司令部，增強步兵技巧。隊員甄選嘅基本條件係身高響5呎11吋至6呎11吋之間，並且體重響同身高者嘅中間值左右。

當操槍排隊員全部揀晒之後，便開始喺華盛頓訓練，並且去亞利桑那州嘅尤馬海軍陸戰隊航空基地完成年度巡迴；佢哋重會去美國其他地方表演，有時都可能會前往海外。

## 參考
# 美國國防部軍營超市管理處

一間美軍超市
**國防部軍營超市管理處**（英文：**Defense Commissary Agency**）係美國國防部轄下一個機構，響1990年成立，總部設於美國維珍尼亞州李堡基地，負責經營全球各地多過250間嘅軍人超市（Commissary）；呢尐超市提供食品、雜貨同日用品俾美國各軍種嘅現役、預備役、退伍軍人同符合條件嘅軍人眷屬，價格平均比民間超市平30%左右。

## 名

國防部軍營超市處管理嘅超市分店「Commissary」，響美軍同監獄入面係指販賣食品嘅商店，而呢個單字更原始嘅意思係指負責軍需同士兵輸送嘅軍官。所以軍營超市管理處喺中文會譯做「國防物資局」、「國防部零售局」、「國防部給養局」等等。

## 史

軍需部門販售商品畀軍人嘅歷史，可以追溯去1825年，當時派駐響特定基地嘅美國陸軍軍官已經可以以成本價買日用品；1841年，佢哋都可以買日用品畀自己屋企人用。

1867年，軍需用品賣店實質上進入咗現代化階段，服務對象擴大去到入伍士兵，而且唔受地理限制影響：無論部隊位於戰區定係大都市附近，基地官兵都可以買到軍方販售嘅用品。從一開始，軍賣店就包攬咗營區內嘅零售服務，將民間廠商同小販排除在外；而軍賣店提供嘅食品亦都比一般軍糧更加合乎衞生同健康；透過賣嘢帶嘅收入，補充咗軍方嘅資金來源。呢種軍隊內成立商店、販賣價廉物美嘅食品畀官兵，改善軍人福利嘅現代化概念，已經存在咗百幾年。

軍中商店嘅發展同成長，大致上同零售雜貨工業嘅發展階段互相吻合。發展到依家，一般美軍超市嘅清單入面都有大約11,000樣貨品，最大型嘅超市更加係再多幾千樣。

同時，美軍商店嘅服務對象自發跡時期開始已經不斷增加。初期只有服緊役嘅陸軍官兵可以消費；1879年起，退役軍人、後備役軍人同軍人配偶、仔女亦都開始享有呢類優惠。而今日，美國海岸防衞隊、美國國民警衞隊嘅人員可以響全球任何一間美軍超市分店買嘢。

隨住美軍扮演嘅角色更重要、規模更龐大，美軍軍人市場都開始朝海外擴張。1898年下旬，第一間海外軍營市場響菲律賓馬尼拉近郊開業；憑住低廉嘅價格，喺頭一年就賣出價值總計4萬美元嘅商品。1900年平定義和團運動之後，又響北京開咗美軍市場，嗰年底重喺天津設立中國第二間分店。同類型嘅市場亦響古巴、波多黎各、關島同夏威夷出現，喺1903年美國開始鋪運河嘅巴拿馬亦有幾間美軍商店。

其他軍種都開始仿效陸軍，依照自身需要設立商店。美國海軍同轄下嘅美國海軍陸戰隊分別響1909年同1910年開第一間軍人市場。美國空軍軍人超市就喺1947年，由原先嘅美國陸軍航空軍軍營超市延續而成。1970年代中期，每個軍種嘅軍人超市都有自己嘅管理部門，分別係陸軍部隊支援處、海軍零售系統支援署、海軍陸戰隊勤務司令部軍營超市處同空軍軍營超市處。

1989年，美國國會指示美國國防部對各軍種嘅軍營超市管理部門進行延究。由陸軍中將瓊斯主持嘅委員會之後提出咗一份報告，建議整併各軍種嘅超市管理系統，成立一個新單位統一管轄，以改善服務同埋慳經費。1990年5月15號，國防部成立咗軍營超市管理處。根據美國國防部副部長嘅備忘錄，呢個係冷戰後美軍裁軍期間，第一宗進行嘅國防部部門合併案。陸軍少將德雷斯卡響同年7月出任第一屆處長，同時由一個專業團隊管理過渡期各個軍種超市部門嘅整合。1991年10月1號，國防部軍營超市管理處開始掌管所有嘅美軍超市。

## 現況

從19世紀誕生至今，美軍超市一直賣近乎成本價嘅商品，但係顧客響消費嗰陣，依據1952年美國國會嘅一項指令，要畀一筆附加費。1983年4月之後，類似嘅附加費被定為消費額嘅5%。同一般嘅稅唔同，購物附加費係直接畀美軍超市，用嚟增闢分店同維持現有分店嘅營運備。

因為價格低廉，全球各地響美軍超市消費嘅官兵慳咗大約30%嘅購物費。美軍各超市分店每年嘅總銷售額大約有50億美元。喺幾項調查當中，軍營超市一直被認為係美軍最好嘅福利之一。

## 參考
# 敵對邊緣

| 敵對邊緣 |
| --- |
| 資料明細 |
| 導演 | 尚積葵阿諾 |
| 監製 | 尚積葵阿諾 John D. Schofield[\*] |
| 編劇 | 尚積葵阿諾 Alain Godard[\*] |
| 原著 | Enemy at the Gates: The Battle for Stalingrad[\*] |
| 主演 | 祖迪羅 Joseph Fiennes[\*] 麗素慧絲 卜賀健士 艾夏理士 朗帕曼 Eva Mattes[\*] Dan van Husen[\*] Hans-Martin Stier[\*] Matthias Habich[\*] Gabriel Thomson[\*] Ivan Shvedoff[\*] Sophie Rois[\*] Clemens Schick[\*] Robert Stadlober[\*] Marc Bischoff[\*] Tom Wlaschiha[\*] Birol Ünel[\*] Michael Schenk[\*] Valentin Plătăreanu[\*] Werner Daehn[\*] Markus Majowski[\*] Gennadi Vengerov[\*] Anna Böttcher[\*] Gotthard Lange[\*] Holger Handtke[\*] Lenn Kudrjawizki[\*] Hendrik Arnst[\*] André Emanuel Kaminski[\*] Mark Zak[\*] Axel Neumann[\*] Dana Cebulla[\*] Alexander Schwan[\*] |
| 攝影 | Robert Fraisse[\*] |
| 製片商 | 派拉蒙 |
| 產地 | 法國 德國 美國 英國 愛爾蘭共和國 |
| 話 | 英文 |
| 上畫同發行 |
| 上畫日期 | 德國：2001年3月15號 美國：2001年3月16號 瑞典：2001年3月30號 2001 |

《**敵對邊緣dik6 deoi3 bin1 jyun4**》（Enemy at the Gates）係套法國嘅戰爭電影、浪漫電影、劇情片同動作電影，片長130分鐘，喺2001年3月15號上畫。

## 卡士

* Joseph Fiennes
* 祖迪羅
* 麗素慧絲
* 卜賀健士
* 艾夏理士
* 朗帕曼

## 攷

## 拎

* 敵對邊緣喺互聯網電影資料庫嘅資料
* 敵對邊緣喺豆瓣嘅資料
* 敵對邊緣喺iTunes電影嘅資料
* 敵對邊緣喺爛番茄嘅資料
* 敵對邊緣喺Netflix嘅資料
* 敵對邊緣喺AllMovie嘅資料
* 敵對邊緣喺Metacritic嘅資料
* 敵對邊緣喺Apple TV嘅資料
* 敵對邊緣喺Allcinema嘅資料
* 敵對邊緣喺Box Office Mojo嘅資料
* 敵對邊緣喺AlloCiné嘅資料
* 敵對邊緣喺The Numbers嘅資料
* 敵對邊緣喺Fandom嘅資料
* 敵對邊緣喺英國廣播公司嘅資料
* 敵對邊緣喺Freebase嘅資料
# 延腦

| 延腦 |
| --- |
| 紫色部分係延腦 |
| 生理 |
| 屬於 | 腦幹, 後腦 |
| 識別碼 |
| UBERON ID | 0001896 |
| TA | A14.1.03.003  |
| [改維基數據] |
| * 睇
* 傾
* 改
 |

**延腦**（粵拼：jin4 nou5），又叫**延髓**（粵拼：jin4 seoi5，拉丁文：medulla oblongata），係腦幹嘅一部份，上面連住橋腦，下面連住脊髓，佢負責控制住人嘅重要反射動作，例如唞氣同埋咳。

## 拎

* Stained brain slice images which include the "medulla" at the BrainMaps project
# 希伯來文

| 希伯來文  |
| --- |
| עברית |
| 發音 | [ʔivˈʁit] |
| 用嘅國家、地區 |  以色列  巴勒斯坦國 |
| 區域 | 以色列及其佔領地區。喺全球猶太社群中作爲宗敎語言用。 |
| 講嘅人口 | 530萬2770（1998年） |
| 系屬 | 亞非語系
* 閃語族
	+ 中閃語支
		- 西北閃語分支
			* 迦南語組
				+ **希伯來文**
 |
| 文字 | 希伯來字母 |
| 官方地位 |
| 官方語言 |  以色列 |
| 管理機構 | 希伯來文科學院 - האקדמיה ללשון העברית |
| 語言代碼 |
| ISO 639-1 | he |
| ISO 639-2 | heb |
| ISO 639-3 | heb |
|   作爲主體語言嘅地區（以色列）   作爲通用語言嘅地區，但未有主體地位（戈蘭高地、約旦河西岸）
 |
| * 睇
* 傾
* 改
 |

**希伯來文**（粵拼：hei1 baak3 loi4 man4\*2；希伯來文：**עברית**，羅馬化：ʿIvrit，國際音標： [ʔivˈʁit] 或者 [ʕivˈɾit] ；拉丁文：**Lingua Hebraea**），屬亞非語系閃語族西北閃語分支，係古時猶太民族嘅話，亦都係猶太教嘅宗教語言同以色列嘅官方語言。

最早嘅古希伯來文書寫例子，可以追溯到公元前十世紀。 幾乎成部希伯來聖經都係用聖經希伯來文寫嘅，佢而家嘅大部分形式都係學者認為喺公元前六世紀左右，巴比倫之囚時期盛行嘅方言。因為噉嘅緣故，自古以來，猶太人就將希伯來文稱為 *Lashon Hakodesh*（לְשׁוֹן הַקֹּדֶש，直譯 「the holy tongue」 或「神聖嘅脷」）。喺聖經入面，呢種語言唔係叫做「希伯來文」，而係叫做 *Yehudit*（

）或者 *Səpaṯ Kəna'an*（

）。 密西拿 Gittin 9:8 將呢種語言稱為 *Ivrit*，意思係希伯來文；然而，密西拿 Megillah 將呢種語言稱為 *Ashurit*，意思係亞述文，呢個名係嚟自 所用嘅字母 嘅名，同 *Ivrit*，意思係古希伯來字母形成對比。

喺公元 200 年到 400 年之間嘅某個時間，希伯來文唔再係一種常用嘅口語，因為佢喺唔成功嘅 巴爾·科赫巴起義 之後衰落咗，呢次起義係由猶太嘅猶太人對抗羅馬帝國而發動嘅。 亞拉姆語，同埋喺較小程度上，希臘文，已經被用作國際語言，尤其係喺社會精英同埋移民之間。 希伯來文喺中世紀時期仍然存在，作為猶太禮儀、拉比文學、猶太人內部商業，同埋猶太詩歌文學嘅語言。第一本有日期嘅希伯來文印刷書係由 Abraham Garton 喺 雷焦（卡拉布里亞，意大利）喺 1475 年出版嘅。

隨住 19 世紀猶太復國主義嘅興起，希伯來文經歷咗全面復興，成為一種口語同埋文學語言。埃利澤·本-耶胡達 領導咗創造現代版本嘅古代語言。現代希伯來文（*Ivrit*）成為巴勒斯坦嘅意什卜嘅主要語言，之後成為以色列國嘅官方語言。對全球使用情況嘅估計包括 1998 年嘅五百萬使用者， 同埋 2013 年超過九百萬人。 喺以色列之後，美國擁有最多嘅希伯來語人口，大約有 22 萬流利嘅使用者（睇以色列裔美國人同埋猶太裔美國人）。

現代希伯來文係以色列國嘅官方語言， 而復興前嘅希伯來文形式今日仍然俾世界各地嘅猶太同埋撒瑪利亞社群攞嚟祈禱或者學習；後者嘅群體用撒瑪利亞方言作為佢哋嘅禮儀語言。作為一種非第一語言，佢主要俾非以色列猶太人同埋以色列學生、考古學家同埋專門研究中東同埋佢嘅文明嘅語言學家，以及基督教神學院嘅神學家學習。

## 概要

希伯來文分古今兩種，古代住喺巴勒斯坦地區嘅希伯來人作爲母語用嘅語言叫**古典希伯來文**（亦即聖經希伯來文），而家以色列國講嘅叫**現代希伯來文**。現代希伯來文將希伯來文稱呼做עברית，*Ivrít*；古代嘅聖經希伯來文叫做לשון הקודש，*Leshon HaKodesh*，意思係「神聖嘅語言」。

## 文字

希伯來文係一種由右至左打橫寫嘅文字；有啲似以前嘅中文，但係如果同一篇嘢同時有右至左同左至右嘅文字（例如英文字母、阿拉伯數字等等）嘅時候，佢同阿拉伯文一樣，有一套規則規定點寫先啱。

### 字母

希伯來文有22個字母，其中5個字母喺字尾嘅時候會唔同寫法（如果個字得一個字母，個字母就唔算喺尾）。而今用緊嘅正楷寫法其實唔係古代用嗰套，而係由阿拉米文借來。

| 名 | 字母 |
| --- | --- |
| 喺尾 | 唔喺尾 |
| Alef | א |
| Bet  | ב |
| Gimel | ג |
| Dalet | ד |
| He | ה |
| Vav | ו |
| Zayin | ז |
| Het | ח |
| Tet | ט |
| Yod | י |
| Kaf  | ך | כ |
| Lamed | ל |
| Mem | ם | מ |
| Nun | ן | נ |
| Samekh | ס |
| Ayin | ע |
| Pe  | ף | פ |
| Tsadi | ץ | צ |
| Qof | ק |
| Resh | ר |
| Shin  | ש |
| Tav | ת |

## 註

## 攷

引用錯誤 存在組名為 "note" 嘅 `<ref>` 標籤，但搵唔到對應嘅  標籤。
# 義和拳

義和團
**義和拳**，又叫做**義和團**，係中國19世紀末一個反西方嘅組織。佢哋認為自己練嘅拳係刀槍不入，唔怕洋鎗大炮。呢個組織1900年（庚子年）響山東等地搞咗場好大型嘅暴力排外社會運動，即係庚子拳亂。

## 參考

**晚清史（1840年—1911年）**
【收埋】

| 重大事件 | 清皇室重要人物 | 重要人物 | 重要組織 |
| --- | --- | --- | --- |
| * 鴉片戰爭（1840年─1842年）
* 英法聯軍（1856年─1860年）
* 辛酉政變（1861年）
* 太平天國（1856年─1860年）
* 洋務運動（1860年代─1890年代）
* 俄國掠奪中國土地（1858年─1881年）
* 中法戰爭（1883年─1885年）
* 甲午戰爭（1894年─1895年）
* 戊戌變法（1898年）
* 義和團（1899年─1900年）
* 八國聯軍（1900年）
* 清末新政（1901年─1911年）
* 日俄戰爭（1904年─1905年）
* 黃花崗起義（1911年）
* 保路運動（1911年）
* 辛亥革命（1911年）
* **條約**
	+ 南京條約（1842年）
	+ 天津條約（1858年）
	+ 璦琿條約（1858年）
	+ 北京條約（1860年）
	+ 中法新約（1885年）
	+ 馬關條約（1895年）
	+ 辛丑條約（1901年）
 | * **皇帝**
	+ 道光（在位：1820年─1850年）
	+ 咸豐（在位：1850年─1861年）
	+ 同治（在位：1861年─1874年）
	+ 光緒（在位：1874年─1908年）
	+ 宣統（在位：1908年─1911年）
* **皇室**
	+ 慈安太后
	+ 慈禧太后
	+ 奕訢
	+ 奕劻
	+ 溥儁
	+ 載漪
	+ 載勳
	+ 珍妃
	+ 載灃
	+ 隆裕太后
 | * 林則徐
* 馮桂芬
* 僧格林沁
* 曾國藩
* 曾紀澤
* 李鴻章
* 左宗棠
* 翁同龢
* 張之洞
* 袁世凱
* **維新派**
	+ 康有爲
	+ 梁啟超
	+ 徐致靖
	+ 張蔭桓
	+ 嚴復
	+ 戊戌六君子
	+ 譚嗣同
* **太平天國**
	+ 洪秀全
	+ 楊秀清
	+ 蕭朝貴
	+ 馮雲山
	+ 韋昌輝
	+ 石達開
	+ 陳玉成
	+ 李秀成
* **革命黨**
	+ 孫中山
	+ 黃興
	+ 秋瑾
 | * **軍事**
	+ 綠營
	+ 湘軍
	+ 淮軍
	+ 北洋水師
	+ 新軍
	+ 捻軍
	+ 黑旗軍
* **政府**
	+ 總理衙門
	+ 同文館
	+ 江南製造局
* **其他**
	+ 強學會
	+ 同盟會
	+ 興中會
	+ 光復會
	+ 文學社
	+ 共進會
 |
# 共產革命

十月革命兩周年。領袖合照**共產革命**係一種革命，受到馬克思主義同共產主義嘅影響，主張由勞動階層推翻資本主義同埋上層階級。視乎政制，有啲會用社會主義嚟代表共產革命嘅中途情況。

共產革命係屬於馬克思主義嘅基礎，因為馬克思相信，世界嘅工人一定要團結發起革命，先可以推翻到資本主義。

## 例子

成功嘅例子包括：十月革命、中華人民共和國成立、古巴革命、東方集團成立、同越戰等等。

失敗嘅例子包括：巴黎公社、愛爾蘭復活節革命、西班牙內戰、同濟州四三事件等等。

## 睇埋

* 共產主義
* 十月革命

## 攷
# 山竉

Lechuguilla Cave, 新墨西哥州
Exploring a lava tube in Hawaii
山窿
**山窿**（粵拼：Saan1 Lung1）係自然形成、喺山裏面嘅中空部份，係一啲嘅好大竉，通常大到可以畀人或者動物入去。好耐以前，原始人會喺度住。書面亦叫**穴**。

## 形成

山竉形成方式可能係水嘅侵蝕作用，又或者係風同微生物等其他外力嘅風化作用。好多自然形成嘅山竉係喺石灰岩地帶，稱之為溶洞（鐘乳洞）。

## 分佈

幾乎全世界都可以搵到山竉。

## 拎

* Australian Speleological Federation (ASF), AU
* British Caving Association (BCA), UK
* Classification of Caves A list of cave types with links to further information
* Journal of Cave and Karst Studies
* National Speleological Society (NSS), US
* International Union of Speleology (UIS).
* Speleological Abstract (SA/BBS) An annual review of the world's speleological literature.
* The Virtual Cave Photographs of many types of caves.
# 斯大林坦克

白俄羅斯明斯克衛國戰爭博物館展出嘅斯大林2型（遠）同斯大林3型（近）兩種重型坦克
**斯大林坦克**（俄文：**ИС**，**約瑟夫·斯大林**嘅俄文首字母縮寫）係蘇聯喺二戰中後期研發，用來接替КВ系列坦克嘅一系列重型坦克。斯大林坦克嘅設計理念，係用厚重嘅裝甲抵擋德國88毫米高射/反坦克炮嘅攻擊，同時用自己嘅主炮擊毀德國嘅主戰坦克——虎式坦克同豹式坦克。

斯大林2型坦克（ИС-2）喺1944年8月開始服役，喺蘇軍攻克柏林嘅戰鬥當中發揮徂重要作用。
# 日常口語

**日常口語**jat6 soeng4 hau2 jyu5係指啲人日常講嘢嗰陣會用嘅語言方式。

**俗語**zuk6 jyu5係講非常之唔正式嘅字，連講嘅人嘅話都覺得唔標準。俗語通常係局限於某個地方。有時俗語可能限於某隻次文化或者行頭，好似樂人同小數人圈子。有時俗語流出圈外，就變成大家都識。當多人講咗，就會變咗唔係俗語。有時有啲人會搵過第二啲字，等其他人聽唔明，佢可維持個圈獨特身份。
# 捷思法

**捷思法**（粵拼：zit6 si1 faat3），又有叫**啟發法**，係認知科學上嘅一個概念，指人類，或者人工智能，思考嗰陣可以用嘅認知**捷徑**，即係一啲簡單、唔洗做好多運算、可以用嚟解難嘅法則：解難嘅過程可以想像成由 input 到 output 嘅過程；當個個體接收到輸入嗰陣，佢內部要做一啲運算，計出解難方案做輸出；完美理性嘅個體做呢啲運算嗰陣時，會達到一啲好理想化嘅條件，好似係手上有齊晒所有必需嘅資訊、能夠完全準確計出每個選項嘅效益、以及係會一心一意揀選令自己效益最大化嘅選項；但要喺現實做完美理性嘅運算，通常要用大量資源，因而不切實際，所以現實世界嘅人類同第啲動物多數會用一啲較簡單嘅運算方法，計出解難方案。

呢啲簡單法則未必能夠達致原則上最理想嘅結果（即係**次佳**，suboptimal），但勝在可以幫人類以高速度解難。

## 詞源

捷思法個英文名叫 **heuristics**，嚟自希臘文**發現、發明**噉嘅意思。

## 概論

舉個例子說明，想像有個人家陣去超市買餸，想買意粉，如果佢想做完全理性嘅決策，（根據理性嘅定義）佢要諗過度過嗮所有有得買嘅意粉牌子，諗出一套基準決定一隻牌子點先謂之好，量度吓每一款有幾能夠滿足佢嘅慾望（價錢貴唔貴、有幾好食等），再用一個效用函數計吓邊隻牌子效用最高，而某隻牌子嘅效用可以（例如）用呢條式計：

 WIKINIUM\_MATH\_PH\_0 ，
當中 u 係效用（英文：utility；又叫**效益**），x 係買咗之後淨低嘅錢反映嘅效用，T 反映隻牌子有幾好食，而 H 反映隻牌子有幾健康（假設呢幾個數都可以用同一單位量度）。計咗呢條數之後，嗰個人就要揀效用最高嗰隻牌子，令自己效用最大化；佢又可以就噉揀佢買開嗰隻牌子－**揀買開嗰隻牌子嘅意粉**就係捷思法；呢個捷思法未必可以達到最理想嘅結果－例如可能有一隻好好味、但佢未試過嘅意粉牌子（搞到用呢個捷思法達唔到最高嘅可能效用），但就幫到個人手慳好多時間。喺日常生活當中，人類做嘅經濟決策多數都係用捷思法做嘅－事實係，如果人類吓吓用完全理性嘅方法做決策嘅話，佢哋就要嘥好多時間做運算，喺實際應用上根本唔可行。

## 類型

例如可得度捷思法就係一種捷思法。可得度捷思法講緊人類思考嗰陣，成日都淨係靠自己即時諗得到嘅例子嚟做判斷，好多時都會因而喺思考上出現偏誤。

可得度捷思法會明顯噉左右人對風險嘅判斷。例如實證研究表示，人類做決策，決定係咪要食煙嗰時，會或多或少噉憑住

* 有幾常聽到有人因為肺癌而死

嘅記憶—呢個過程明顯能夠受易搵度捷思法左右—嚟作出自己有幾大機會患上肺癌嘅風險判斷。

## 睇埋

* 思考
* 效益
* 行為經濟學
* 人類智能嘅進化

## 引咗

## 拎

* （英文） *How To Solve It: Modern Heuristics*, Zbigniew Michalewicz and David B. Fogel, Springer Verlag, 2000. ISBN 3-540-66061-5
* （英文） Russell, Stuart J.; Norvig, Peter (2003), *Artificial Intelligence: A Modern Approach (2nd ed.)*, Upper Saddle River, New Jersey: Prentice Hall. ISBN 0-13-790395-2
* （英文） The Problem of Thinking Too Much (PDF), 2002-12-11, Persi Diaconis.
# 第59屆美國總統選舉

| **第59屆美國總統選舉**  |
| --- |
| **美國選舉政治專題** |
| ‹ 2016 •  • 2024 › |
|  |
| **2020年11月3號** |
| **選舉類型** | 總統 |
|

---

 |
| **選舉統計** |
| ‎**總投票百分比** |
|    | 66.7% ▲ 11% |
|  |
|  | **當勞侵**－**共和黨** |
| 投票數 | 74,216,154  |
| 獲得選舉人票 | 232 ▼ 23.7% |
|    | 46.8% |
|  |
|  | **祖拜登**－**民主黨** |
| 投票數 | 81,268,924  |
| 獲得選舉人票 | 306 ▲ 34.8% |
|    | 51.3% |
|

---

 |
| **投票分析圖** |
|  |
|   25+緬2   共和黨
 |   25+華府+內2   民主黨
 |
|

---

 |
|  **美國總統** |
| **選前** 當勞侵 共和黨
 | **選後** 祖拜登 民主黨
 |

**第59屆美國總統選舉**（英文：**2020 United States presidential election**）喺2020年11月3號舉行。民主黨嘅前總統祖·拜登同加州嘅美國參議員賀錦麗擊敗爭取連任嘅共和黨總統當勞·侵同副總統彭斯。今次共和黨被指處理武漢肺炎疫情不當，再加上黑人民權示威嘅處理手法有爭議，唔少選前民調都顯示拜登會贏。民主黨就受「硬碟門」困擾，祖拜登家族同敵對外國勾結貪污，重有色情同毒品相關嘅疑雲，都揚咗出嚟。實際上呢幾壇嘢俾執法部門查緊，未肯定身有屎定係清白，縱使美國主流媒體同英文版維基百科都斬釘截鐵咁定論咗係虛假指控。

同時美國眾議院全部435個席位同埋美國參議院33個議席改選，以產生第117屆美國國會。

## 候選人

（前者係總統候選人，後者係副總統候選人）

兩大黨候選人
* 民主黨：祖拜登、賀錦麗
* 共和黨：當勞侵、彭斯（現任正副總統）

第三黨同獨立候選人
* 自由意志黨：喬·喬根森、斯派克·科恩
* 綠黨：霍伊·霍金斯、安吉拉·沃克
* 爭取社會主義和解放黨：格洛麗亞·拉·里瓦、蘇尼爾·弗里曼
* 聯盟黨：洛基·德拉富恩特、達西·理查森
* 憲法黨：唐·布朗肯西普、威廉·摩爾
* 獨立候選人：布羅克·皮雅斯、卡拉·巴拉德
* 生日黨：肯伊·威斯特、米歇爾·蒂德伯
* 美國團結黨：白賴仁·T·卡羅爾、阿瑪·帕特爾
* 社會主義工人黨：阿利森·甘迺迪、馬爾甘·賈瑞特
* 美國團結黨：比爾·哈蒙斯、艾力·博登斯塔布
* 禁酒黨：菲爾·哥連斯、比利·喬·帕克
* 進步黨：達里奧·亨特、道恩·拿普頓·亞當斯
* 獨立候選人：傑德·施蒙斯、克勞德莉雅·羅茲
* 獨立候選人：喬·麥克休、伊麗莎白·斯托姆
* 麵包和玫瑰：傑羅姆·西格爾、尊·德格拉夫
* 同意投票黨：布萊克·胡伯、弗蘭克·阿特伍德
* 獨立候選人：凱爾·科皮特克、內森·雷·沃·索倫森

## 經過

多數美國主流媒體報道拜登喺幾個搖擺州度贏咗，加埋非搖擺州統計得票，成為當選人。侵同撐佢嗰啲人，質疑搖擺州結果唔妥，言行兩路咁嘗試推翻部分對民主黨有利嘅初步結果。齋計非搖擺州無乜爭議嘅點票結果，未足以決定任何人當選。

侵控訴選舉唔公道、犯規甚至出千而令民主黨攞到着數，但多數美國傳媒一早宣佈咗拜登贏，後來佢亦都演講話自己得咗。

侵一直唔認輸，話查實自己至係贏家，指控對家靠選舉舞弊搞亂檔，佢嘅人馬同其他支持者喺多州發起訴訟，包括喺佐治亞州、密芝根州、內華達州同賓夕凡尼亞州。

後來各州都確認咗選舉結果，而國會亦喺2020年1月6號確認結果，拜登得到306張選舉人票，多過當選要求嘅270張，侵話會如期有序交接。

## 睇埋

* 美國國會大廈衝突
# 頭字語

**頭字語**tau4 zi6 jyu5係指將一隻詞用字母寫低，再攞隻詞每個字開頭嗰個字母，砌做一隻新嘅字，例如北大西洋公約組織個名噉，北大西洋公約組織嘅英文名叫 **North Atlantic Treaty Organization**，啲人覺得吓吓都要講或者寫嗮個全名好煩，所以就攞住嗰 4 隻字開頭嘅字母－N、A、T 同 O－做隻新字 **NATO**，用呢隻字指北大西洋公約組織。

## 睇埋

* 減筆
* 詞庫

## 攷
# 老師話

玩緊老師話
**老師話**（英文：**Simon Says**）係種一大班人玩嘅集體遊戲，主要係考驗玩家聽清楚指令。

玩法係由一個人做「老師」（英文叫「Simon」，亦可以用其他稱呼代表，同玩家夾好就得），佢會講出唔同指令，當指令開頭有講「老師話」（英文「Simon Says」），玩家要跟住指令做，否則就輸；當指令開頭冇講「老師話」，玩家就要忽略個指令，否則就輸。
# 獨木舟水球

獨木舟水球
**獨木舟水球**（英文：**Canoe polo**）係一種水上球類運動，結合咗水球同獨木舟嘅特性。每場比賽需要有兩支隊伍對賽，每隊派出五名球員比賽。球員控制住獨木舟喺指定嘅場區內比賽，以將個波射入對方嘅龍門為目標。每場比賽，入波比較多嗰隊為之贏。

## 比賽場地

獨木舟水球指定比賽場地為長度35米、闊度23米嘅靜水區域，可以喺泳池或者喺湖或河劃出比賽區域。

## 參考
# 拿騷級戰列艦

艦**拿騷級戰列艦**（德文：**Linienschiffe der Nassau-Klasse**），係德意志帝國海軍整嘅一種無畏艦。拿騷級戰列艦係對當時英國整嘅無畏級戰列艦所作嘅回應，一共整咗四艘：拿騷號、威斯特法侖號、萊茵蘭號同波森號。

## 設計

同大英帝國嘅無畏艦相比，拿騷級戰列艦更加輕。由於英國戰列艦用嘅係大功率渦輪發動機，而拿騷級就保留咗垂直三重擴張引擎，所以喺速度上比英國嘅無畏級戰列艦慢。相比較無畏級戰列艦30.5厘米嘅口徑主炮，拿騷級28厘米口徑嘅都比較細。

### 總體特徵

拿騷級戰列艦長146.1米，闊26.9米。由於裝咗四座帶翼炮塔，船身一定要闊尐，所以同同時代嘅戰列艦相比，拿騷級5.45:1嘅長闊比喺視覺上顯得艦身比較短。

拿騷級戰列艦好難操控，就算響平靜嘅海入面，行動都好僵硬。安裝嘅帶翼炮塔重心太高，令到拿騷級成日遭受震蕩。

### 動力

由於海軍上將阿爾弗雷德·馮·提爾皮茨同海軍建設部門嘅雙重抵制，德意志帝國海軍好遲先用先進嘅帕森斯渦輪發動機。1905年，海軍建設部門認為「重型軍艦唔適合用渦輪機」，所以拿騷級戰列艦保留咗過時嘅垂直三重擴張引擎，額定功率係22000馬力。響測試入面航速喺26224至28117馬力嘅功率之下達到20至20.2節，但係比無畏級戰列艦嘅21節慢。

每艘拿騷級戰列艦都裝有12個舒爾茨-桑尼克羅夫特鍋爐，分裝響6個鍋爐室入面。

最初，每艘拿騷級戰列艦配置2700噸煤；改良之後，改做配置160噸燃油嚟提高燃燒率。8個渦輪發動機以225伏配置電壓提供1280千瓦嘅電力。

### 武器裝備

由於垂直三重擴張引擎佔據咗大量嘅內部空間，安置火力裝備嘅範圍被嚴重限制：例如響設計嗰陣，唔可以唔將六座主炮呈六角分佈設置；分別有兩個座位位於艦艏艉部，其餘嗰兩個座位於船體兩側，令到12門主砲向左右舷淨係可以齊射8門。

### 裝甲

拿騷級戰列艦舷側裝甲最厚嗰度有30厘米，內部就有3厘米厚嘅魚雷艙壁。甲板裝甲就厚5.5至8厘米（2.1至3.1英寸）。前部指揮塔裝甲頂部厚8厘米，側面厚40厘米；後部指揮塔嘅保護比較弱，頂部同側面嘅裝甲厚度分別係5厘米同20厘米。主炮台炮塔頂部厚9厘米，側面厚28厘米；副炮塔裝甲就有16厘米嘅裝甲同8厘米厚嘅擋板。拿騷級戰列艦原本重裝咗防魚雷網，但響1916年撤除。

## 參考
# 2020 (電影)

| 2020 *Blade Runner* |
| --- |
|  |
| 資料明細 |
| 導演 | 列尼史葛 |
| 監製 | Michael Deeley |
| 編劇 | Hampton Fancher[\*] David Peoples[\*] |
| 劇本 | Hampton Fancher David Peoples |
| 原著 | 《人形機械人會唔會夢見電子羊》 作者：菲力普·迪卡 |
| 主演 | * 夏里遜福
* Rutger Hauer
* 桑恩
* Edward James Olmos
 |
| 配樂作曲 | Vangelis |
| 攝影 | Jordan Cronenweth |
| 剪輯 | Terry Rawlings Marsha Nakashima |
| 製片商 | The Ladd Company 邵氏兄弟 Blade Runner Partnership |
| 片長 | 117分鐘 |
| 產地 | 美國 |
| 話 | 英文 |
| 上畫同發行 |
| 上畫日期 | 1982年6月25號 (1982-06-25) |
| 發行商 | 華納兄弟 |
| 預算 | $30,000,000 |
| 票房 | $41,500,000 |
| 前集同續集 |
| 續集 | 銀翼殺手2049 |

《**2020**》（Blade Runner）係一部1982年嘅美國科幻電影，由列尼史葛執導，Hampton Fancher同埋David Peoples編劇，鬆散改編菲力普·迪卡嘅1968年小說《人形機械人會唔會夢見電子羊》（*Do Androids Dream of Electric Sheep?*）。主演係夏里遜福、Rutger Hauer、桑恩、Edward James Olmos。故事設定喺2019年嘅反烏托邦洛杉磯。

續集《銀翼殺手2049》喺2017年10月上映。動畫劇集《銀翼殺手：黑蓮花》喺2021年播放。

## 劇情

2019年嘅洛杉磯，前警察Rick Deckard俾鐘意做摺紙嘅警察Gaff拘留，而且被帶到佢嘅前上司Bryant面前。Deckard曾經係一名「銀翼殺手」，負責追蹤俾人叫做複製人嘅生物工程人形生物，而且要將佢哋「退役」。Deckard被告知有四名複製人非法滯留喺地球上。Deckard想要離開時，Bryant發出隱晦嘅威脅，佢就只好留低。兩人睇咗一段影片，影片中一個叫Holden嘅銀翼殺手做緊Voight-Kampff測試。個測試目的係根據測試對象對問題嘅情緒反應嚟區分複製人同埋人類。測試對象Leon喺回答第二個問題時就開槍射死咗Holden。Bryant要求Deckard將Leon，同埋另外三名Nexus-6型複製人Roy Batty、Zhora同Pris「退役」。

Bryant安排Deckard同製造複製人嘅公司首席Eldon Tyrell會面，以便對一名Nexus-6型複製人做V-K測試，睇吓有無效。Tyrell表示佢好想先睇吓個測試失敗，要求Deckard先嘅佢嘅助手Rachael身上做測試。經過遠超常規時間嘅測試後，Deckard私下同Tyrell講，Rachael係個自認係人類嘅複製人。Tyrell解釋，Rachael係一個被植入虛假記憶嘅實驗品，目的係為咗畀佢提供「情感緩衝」，佢對自己嘅真實身份乜都唔知。

搜查Leon嘅酒店房間時，Deckard揾到一啲相片同一塊動物皮，後來鑑定係合成蛇鱗。Deckard番到公寓，Rachael喺度等緊佢。Rachael想透過展示一張全家福嚟證明自己係人類，但係Deckard講畀佢聽，佢嘅記憶係Tyrell嘅姪女植入嘅，Rachael喊著離開咗。

同時，複製人Roy同Leon調查緊一個複製人眼睛製造嘅實驗室，仲知道同Tyrell關係密切嘅天才基因設計師J.F. Sebastian嘅存在。Pris揾到Sebastian，而且諗辦法操縱佢，想博取信任。

一張嚟自Leon公寓嘅相片同蛇鱗將Deckard引向一間脫衣舞俱樂部，Zhora就喺裏面工作。經過一番對峙同追逐，Deckard殺死咗Zhora。Bryant仲命令佢將已經從Tyrell公司消失嘅Rachael退役。Deckard喺人群裏面發現Rachael，但係俾Leon埋伏，Leon打甩咗Deckard手中嘅槍而且毆打佢。正當Leon要殺死Deckard時，Rachael用Deckard支槍射死Leon，救咗Deckard一命。佢哋番到Deckard嘅公寓，Deckard承諾唔會再Rachael。Rachael突然想離開，Deckard攔住佢，強迫佢錫自己，佢最後都屈服。Deckard將Rachael留喺公寓裏面，然後出發去揾剩低嘅複製人。

Roy嚟到Sebastian嘅公寓，話畀Pris聽其他複製人都死咗。Sebastian透露，由於一種基因突變導致嘅早衰症，佢條命都會好似嗰啲被設計成四年壽命嘅複製人一樣，很快就完結。Roy利用Sebastian進入Tyrell嘅頂樓住宅。佢向佢嘅創造者Tyrell要求要更長嘅壽命，但係Tyrell話無可能。Roy坦白自己做過一啲「可疑嘅事」，但係Tyrell不以為然，反而讚Roy先進嘅設計同埋佢短暫嘅一生中所得到嘅成就。Roy錫咗Tyrell，然後壓爆Tyrell嘅眼睛同頭骨，殺咗佢。Sebastian嘗試逃走，後來被通報死咗。

喺Sebastian嘅公寓裏面，Deckard俾Pris伏擊，但係佢殺死咗Pris，而Roy就啱啱番到嚟。Roy嘅身體開始衰弱，生命就快去到盡頭。佢追著Deckard穿過大樓，嚟到屋頂。Deckard想跳到另一個屋頂，但係吊咗喺邊緣。Roy輕鬆跳過去，Deckard嘅手漸漸鬆開，Roy將佢拉到屋頂上救咗佢。Roy臨死前嘆氣，佢嘅記憶「都會消逝喺時間之中，一如眼淚消失喺雨中」。Gaff嚟恭喜Deckard，同時提醒佢Rachael生存唔到落嚟，但係「話說回來，邊個又能夠生存落嚟呢？」Deckard番到公寓去接Rachael。佢護送Rachael去電梯嘅路上，注意到地下有一隻好細嘅摺紙獨角獸。佢諗起Gaff嘅話，帶住Rachael離開咗。

## 演員

* 夏里遜福 飾演 Rick Deckard
* Rutger Hauer 飾演 Roy Batty
* 桑恩 飾演 Rachael
* Edward James Olmos 飾演 Gaff
* M. Emmet Walsh 飾演 Bryant
* Daryl Hannah 飾演 Pris
* William Sanderson 飾演 J.F. Sebastian
* Brion James 飾演 Leon Kowalski
* Joe Turkel 飾演 Eldon Tyrell
* Joanna Cassidy 飾演 Zhora Salome
* 吳漢章 飾演 Hannibal Chew
* Morgan Paull 飾演 Dave Holden
* Hy Pyke 飾演 Taffey Lewis
# 抽象表現主義

一幅抽象表現主義嘅畫
**抽象表現主義**（**abstract expressionism**）係起源於 1940 年代嘅紐約市嘅一場藝術運動，被指係美國發展出一套獨有畫藝嘅開端；抽象表現主義受超現實主義影響，唔以描繪具體嘅物件做目標，而係通過用點、線、面、色彩、形體同構圖等抽象化嘅嘢嚟傳達各種情緒。

## 參考
# 插圖

某本《白雪公主》故仔書嘅插圖；依幅插圖描繪王子望住玻璃棺材裏面嘅白雪公主。
呢幅插圖描繪嘅，係仙子故事《著長靴嘅貓》。
**插圖**（粵拼：caap3 tou4），又叫**插畫**waa2，係一種為商業目的而創作嘅平面視覺藝術，好多時用嚟將文字性質嘅內容表達或者襯托出嚟，但係又未必。文字性質嘅內容可能係各種嘅書、報紙、雜誌、海報呀噉。

插圖通常理解做係一種圖畫；但係所謂畫可能係首先整咗一件立體嘅嘢（例如用泥膠砌一個景出嚟），然後先將佢平面化。

專職畫插圖嘅人，叫**插畫師**（間中叫**插畫家**），當中做醫學插圖嗰啲要經過特別培訓。

## 基礎

《西遊記》嘅插圖
插圖有商業目的，唔似得純藝術嘅畫噉，係齋為咗創作而畫，即係畫插圖嗰陣，要顧及目的同對象。例如，醫學插圖有種常見嘅做法，係將正常會睇唔到嘅內部結構，用切走外面嘅方法整到睇到。

插圖可以達到唔少嘅功能：

* 詮釋或者加強文本嘅內容。
* 對於文字性質嘅虛構故仔作品嚟講，插圖可以清晰噉表達故仔嘅場景同角色。睇埋展示，唔好齋噏嘅概念。
* 對於教書用嘅材料嚟講，插圖可以具體噉展示一啲抽象嘅概念，或者展示（例如）實驗嘅步驟圖解，有利於學習。

## 應用

19 世紀一本書入面有幅插圖，描繪幾種昆蟲係咩樣－動物嘅樣就噉用文字好難表達，用插圖就清楚好多。
* 故仔書
* 插圖小說

## 睇埋

* 立體投影
* 童話故事
* 文本到圖像生成模型

## 引述

## 拎

* 維基同享中有關插圖嘅資源類

## 書目

* Graphic Artists Guild (2013). *Pricing & Ethical Guidelines* (美國英文) (第14版). New York: Graphic Artists Guild.
* Viola, Ivan; Gröller, Meister E. (2005). Neumann, L.; 等 (編). *Smart Visibility in Visualization* (PDF). Computational Aesthetics in Graphics, Visualization and Imaging.
# 正太腔

正太腔概念藝術：一個成年女性被一個未成年男孩所吸引。
**正太腔**係指鍾意啲少年嘅人。呢個詞來自日本嘅動漫「鐵人二十八號」嘅角色金田正太郎。曾經有位女人喺雜誌上嘅「Lolicon」女性版企畫問應該點樣稱呼愛少年嘅人，呢個詞就誕生咗。

## 歷史上嘅正太腔

歷史有大把正太腔嘅啲人。譬如漢朝嘅漢哀帝，「斷袖」呢個詞正正係來自哀帝同侍童董賢嘅戀愛關係。
# 電影短片

**電影短片**（粵拼：din6 jing2 dyun2 pin2，**Short film**）係一種電影類型，指啲比平時電影片長短嘅作品，通常喺北美將長度介乎喺20到40分鐘嘅電影嗌做短片，而喺歐洲、拉丁美洲同澳洲就重短啲，譬如紐西蘭將長度介乎喺1到15分鐘嘅電影都嗌做短片。

## 睇埋

* 片種
# 澳洲七號電視台

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 澳洲七號電視台 |  |

 |
| 七號電視台（Seven Network）台徽 |
| 邊位屬下 | 七號西部傳媒 |
| 開播 | 1956年11月4日 |
| 畫面制式 | 576i 16:9（SDTV） |
| 廣播語言 | 英文 |
| 口號 | *Only on 7* |
| 播出範圍 | 墨爾本、布里斯班、悉尼、阿地利、珀斯、昆士蘭州部分地區 |
| 姊妹頻道 | 7Two 7mate TV4ME |

澳洲七號電視台（ The Seven Network/7Network/Channel 7，通常叫做七號台或簡稱Seven ）係澳洲主要嘅商業免費電視台。 它由七號西部傳媒持有，係澳洲五大主要嘅免費電視台之一。 嗰間電視台嘅總部喺悉尼。

截至2014年，就人口覆蓋率而言，佢係澳洲第二大電視台。 七號台播放各種非小說類節目，例如新聞節目（ 七號台新聞 ）同體育節目，以及小說類節目。 2011年，該網絡贏得了40周收視率季中所有40周嘅總觀眾人數，係自2001年引入OzTAM收視率系統以來第一個實現目標嘅電視台。

截至2024年，七號台係澳洲全國收視率最高嘅電視台，比九號電視台、澳洲廣播公司、澳洲十號電視頻道同澳洲特別廣播服務領先。

官方網站（只可以用澳洲嘅IP位址瀏覽）